Geowiki:Om

Velkommen til Geowikien. Der er stort set frit slag for hvad der kan skrives her, så længe det ikke krænker andres ophavsret, og i øvrigt er relateret til geocaching på en eller anden måde. Der er ikke nogen stor og forkromet idé om hvad indholdet skal være, eller hvordan det skal organiseres, så bare skriv løs. Det er heldigvis let nok at redigere og flytte rundt. Du skal ikke være bange for at komme til at slette noget, det kan altid hives frem igen og skriver du f.eks. stavefejl, kan ikke finde ud af at formatere noget så det ser pænt ud, kommer til at skrive noget det forkerte sted, så gør det ikke noget - der kommer helt sikkert nogen og retter det til.

Geowikiens formål
Jeg (Wegge) har startet denne wiki, for at lukke det hul der er mellem Geocaching.dk og forum. Hvis eksperimentet lykkes, vil vi ende med noget der er lige så levende som forumet, og samtidig er lige så overskueligt som geocaching.dk.

Husregler
Og så er der lige et forslag til husregler:
 * Opret et brugernavn - det gør det noget nemmere at se hvem der har skrevet hvad.
 * Lad være med at bekymre dig en hel masse om hvordan tingene ser ud - der skal nok komme nogen og rette det til.
 * Lad på den anden side være med at kaste det hele ind med en skovl :-)